**Ministru kabineta noteikumu projekta**

**„Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Noteikumu projekts nosaka atbalsta sēklas kapitāla, sākuma kapitāla un izaugsmes kapitāla ieguldījumu veidā piešķiršanas nosacījumus** komersantiem un lauksaimniecības pakalpojumu kooperatīvajām sabiedrībām (turpmāk – saimnieciskās darbības veicēji), lai veicinātu saimnieciskās darbības veicēju izveidi, attīstību un konkurētspēju. Noteikumu projekts paredz stingrākas prasības attiecībā uz atbalsta saņēmēju loku, nekā to nosaka Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 1.panta 2.punkts, ko pamato šī finanšu instrumenta īstenošanai novirzītā publiskā finansējuma ierobežotais apmērs, finanšu instrumenta specifika un citu atbalsta instrumentu esamība 2014.-2020.gada plānošanas periodā šī noteikumu projektā neietverto saimnieciskās darbības subjektu atbalstam. Sēklas kapitāla, sākuma kapitāla un izaugsmes kapitāla fondu īstenošanas nepieciešamību pamato Ekonomikas ministrijas (turpmāk – EM) izstrādātā **tirgus nepilnību analīze** finanšu pieejamības jomā, kas apstiprināta 2015.gada 30.aprīļa 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts) (turpmāk – tirgus nepilnību analīze). **Saskaņā ar tirgus nepilnību analīzi pieejamība komercbanku aizdevumiem inovatīviem saimnieciskās darbības uzsācējiem un strauji augošiem saimnieciskās darbības veicējiem ir nepietiekama**, ko nosaka šo segmentu neatbilstība komercbanku kredītpolitikai (nepietiekama darbības vēsture (saimnieciskās darbības uzsācējiem), neto ieņēmumu plūsma, nodrošinājums, pašu kapitāls un grūti prognozējams apgrozījuma pieaugums (strauji augošiem saimnieciskās darbības veicējiem)). **Riska kapitāla nozares izaugsme Latvijā ir lēna, un agrīnās stadijas privāto riska kapitāla fondu attīstība nav pietiekoša,** tādejādi **inovatīviem saimnieciskās darbības uzsācējiem un strauji augošiem saimnieciskās darbības veicējiem pieejamība komercbanku aizdevumiem un alternatīviem finansēšanas avotiem, kā piemēram, agrīnās un izaugsmes stadijas riska kapitāla investīcijām ir ierobežota** (novērojama zema riska tolerance privātajiem investoriem, veicot riska kapitāla ieguldījumus Latvijas komersantos, jo īpaši to agrīnajā attīstības stadijā). Lai sekmētu jaunu, inovatīvu, ar augstas izaugsmes un eksporta potenciālu saimnieciskās darbības veicēju veidošanos un strauji augošu saimnieciskās darbības veicēju attīstību Latvijā, tādejādi sniedzot ieguldījumu Latvijas tautsaimniecības attīstībā, tostarp nodarbinātībā, **ir būtiska valsts intervence, nodrošinot jaunu un dzīvotspējīgu agrīnās un izaugsmes stadijas riska kapitāla fondu izveidi un īstenošanu.** Ņemot vērā minēto, **noteikumu projekts,** kā ietvaros tiek izveidoti sēklas kapitāla, sākuma kapitāla un izaugsmes kapitāla fondi un tiek nodrošināta pieejamība riska kapitāla investīcijām saimnieciskās darbības veicējiem, **efektīvi risina tirgus nepilnību analīzē identificētās nepilnības finanšu pieejamībā, nodrošinot komercbanku finansējumam alternatīvus finanšu resursus, un veicina riska kapitāla nozares attīstību.** **Sēklas kapitāla, sākuma kapitāla un izaugsmes kapitāla fondu īstenošana ir paredzēta darbības programmas „Izaugsme un nodarbinātība” 3.1.2.specifiskā atbalsta mērķa “palielināt straujas izaugsmes komersantu skaitu” ietvaros, un šo fondu īstenošanai,** tostarp finanšu starpnieku (fondu pārvaldnieku) vadības maksu segšanai, **ir paredzēts Eiropas Savienības fondu finansējums 60 000 000 *euro* apmērā** no 2014.-2020.gada plānošanas perioda fondu fonda resursiem, tai skaitā sēklas un sākuma kapitāla fondu īstenošanai 30 000 000 *euro* apmērā (vienam finanšu starpniekam 15 000 000 *euro*, tai skaitā sēklas kapitāla fondam – 4 500 000 *euro* un sākuma kapitāla fondam –10 500 000 *euro*) un izaugsmes kapitāla fondu īstenošanai 30 000 000 *euro* apmērā (vienam finanšu starpniekam 15 000 000 *euro*). Minētais finansējums pilnā apmērā tiks ieguldīts finanšu starpnieku dibināto komandītsabiedrību pamatkapitālā un izmantots atbilstoši noteikumu projekta normām, un tas nepārsniedz **tirgus nepilnību izvērtējumā noteikto publiskā finansējuma apmēru minēto finanšu instrumentu īstenošanai.** Papildus publiskajam finansējumam un saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187) (turpmāk – Regula Nr.651/2014) 21.panta 10.punktu sēklas kapitāla, sākuma kapitāla un izaugsmes kapitāla fondos tiks piesaistīts arī privāto ieguldītāju līdzfinansējums, kas ieguldījuma līmenī saimnieciskās darbības veicējā būs 10 līdz 60 % apmērā, un šī līdzfinansējuma apmērs būs atkarīgs no saimnieciskās darbības veicēja darbības ilguma tirgū un pirmās komerciālās pārdošanas norises laika. Minimālā privātā līdzfinansējuma apmērs, kuru finanšu starpniekam būs jāpiesaista fonda (nevis attiecīgā ieguldījuma) līmenī ir noteikts atšķirīgs sēklas kapitāla, sākuma kapitāla un izaugsmes kapitāla fondiem. Sēklas kapitāla fondiem privātā līdzfinansējuma apmērs ir noteikts 10 %, sākuma kapitāla fondiem – 25 % un izaugsmes kapitāla fondiem – 40 % apmērā no fonda kopējā apjoma. Dažāds līdzfinansējuma apmērs fondos ir noteikts, jo darījumu riski (attiecīgi iespējas piesaistīt privātos investorus) nav vienlīdzīgi. Turklāt Latvijā ir nepietiekama privāto investoru riska tolerance, veicot investīcijas, jo īpaši saimnieciskās darbības veicējos to agrīnā attīstības stadijā. Saskaņā ar Komisijas Paziņojumu “Pamatnostādnes par valsts atbalstu, lai veicinātu riska finansējuma ieguldījumus” (2014/C 19/04), privātie fondu dalībnieki var būt Eiropas Investīciju fonds un Eiropas Investīciju banka, kas veic ieguldījumus, uzņemoties pašu risku un no saviem līdzekļiem, bankas, kas veic ieguldījumus, uzņemoties pašu risku un no saviem līdzekļiem, privāti nodibinājumi un fondi, ģimeņu privāto ieguldījumu uzņēmumi, komerceņģeļi, korporatīvie ieguldītāji, apdrošināšanas sabiedrības, pensiju fondi, privātpersonas un akadēmiskās iestādes. Finanšu starpnieki būs valsts atbalsta saņēmēji, un, lai ievērotu Komisijas Paziņojumā “Pamatnostādnes par valsts atbalstu, lai veicinātu riska finansējuma ieguldījumus” (2014/C 19/04) 2.1.2.sadaļā minēto, finanšu starpnieki tiks izvēlēti atklātā, pārredzamā, nediskriminējošā un objektīvā atlases procedūrā, tā saņemtā atlīdzība pilnībā atspoguļos pašreizējo tirgus cenu par pakalpojumu, un tas darbosies kā starpniecības instruments atbalsta pārvešanai no ieguldītājiem uz gala saņēmējiem (saimnieciskās darbības veicējiem), kuros tiek veikts sēklas kapitāla, sākuma kapitāla un izaugsmes kapitāla ieguldījums.Lai nodrošinātu noteikumu projekta ietvaros paredzētā atbalsta sēklas kapitāla, sākuma kapitāla un izaugsmes kapitāla ieguldījumu veidā pieejamību saimnieciskās darbības veicējiem, **tiks veiktas vairākas secīgas darbības:**1. **akciju sabiedrība „Attīstības finanšu institūcija Altum”** (turpmāk – sabiedrība Altum) **atbalsta sniedzējus (finanšu starpniekus) izvēlēsies publisko iepirkumu procedūras ietvaros (kas atbilst Komisijas Paziņojumam “Pamatnostādnes par valsts atbalstu, lai veicinātu riska finansējuma ieguldījumus” (2014/C 19/04))**, un tā tiks uzsākta ne agrāk, kā pirms šī noteikumu projekta spēkā stāšanās. Finanšu starpnieki, kā arī sēklas kapitāla, sākuma kapitāla un izaugsmes kapitāla fondi darbosies saskaņā ar Alternatīvo ieguldījumu fondu un to pārvaldnieku likumu un Finanšu un kapitāla tirgus komisijas izdotajiem saistošajiem noteikumiem;
2. sabiedrība Altum pēc finanšu starpnieku atlases beigām ar izvēlētajiem pretendentiem slēgs komandītsabiedrību līgumus, un uz līguma slēgšanas brīdi pretendentam pēc tā juridiskās formas ir jābūt komercsabiedrībai (noteikumu projekts neparedz šādu juridisko formu pretendentiem noteikt uz piedāvājumu iesniegšanas brīdi, lai neierobežotu pretendentu loku). Izvērtējot finanšu instrumentam pieejamā publiskā finansējuma apmēru, un, lai nodrošinātu fondu dzīvotspēju, ir paredzēts, ka sabiedrība Altum publisko iepirkumu procedūras ietvaros atlasīs 2 finanšu starpniekus sēklas kapitāla un sākuma kapitāla fondu ieviešanai (publiskā finansējuma piešķīruma apmērs vienam finanšu starpniekam sēklas kapitāla un sākuma kapitāla fondu īstenošanai attiecīgi 15 000 000 *euro*) un 2 finanšu starpniekus izaugsmes kapitāla fondu ieviešanai (publiskā finansējuma piešķīruma apmērs vienam finanšu starpniekam izaugsmes kapitāla fondam – 15 000 000 *euro*). Lai nodrošinātu profesionālu fondu vadības komandu izvēli un dzīvotspējīgu fondu īstenošanu, iepirkumu dokumentācijas izstrādē (tai skaitā pretendentu atlases un vērtēšanas, tostarp kvalifikācijas, kritēriju izstrādē) ir piesaistīti nacionāla līmeņa eksperti, savukārt pretendentu piedāvājumu vērtēšanā tiks papildus piesaistīti arī ārvalstu eksperti;
3. pirms komandītsabiedrību līguma noslēgšanas brīža finanšu starpniekiem tiks nodrošināts ierobežots termiņš privātā līdzfinansējuma piesaistei (tas tiks noteikts iepirkumu procedūras dokumentācijā). Ņemot vērā publisko iepirkumu procedūras piemērošanu finanšu starpnieku atlasei un privātā līdzfinansējuma piesaistei nepieciešamo minimālo termiņu (indikatīvi 9 mēneši), tiek plānots, ka finanšu starpnieki investīciju periodu uzsāks 2017.gada 3. līdz 4.ceturksnī.

Lai ievērotu Eiropas Savienības tiesību aktos noteikto, tiks nodrošināts, ka izvēlētie finanšu starpnieki nav nonākuši finanšu grūtībās saskaņā ar Regulas Nr.651/2014 2.panta 18.punktu, kā arī tie atbilst Komisijas 2014.gada 3.marta Deleģētās Regulas (ES) Nr.480/2014 ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr. 480/2014) 7.pantam. Lai nodrošinātu finanšu starpnieku atlasi saskaņā ar Publisko iepirkumu likumu, paredzēts, ka to atbilstība noteikumu projekta 9.punkta nosacījumiem tiks vērtēta atbilstoši Publisko iepirkumu likumam, proti, brīdī, kad iepirkumu komisija vērtēs pretendentu piedāvājumus.Sēklas kapitāla un sākuma kapitāla, un izaugsmes kapitāla fondu pārvaldē finanšu starpnieki izmantos labāko praksi, tostarp savā darbībā piemēros Eiropas privātā pašu kapitāla un riska kapitāla asociācijas izstrādātās vadlīnijas.Atbalsts sēklas kapitāla, sākuma kapitāla un izaugsmes kapitāla fondos saimnieciskās darbības veicējiem (gala atbalsta saņēmējiem) tiks sniegts kā riska finansējuma atbalsts saskaņā ar Regulas Nr.651/2014 21.pantu. Noteikumu projektā ir paredzēts sniegt atbalstu tikai tiem saimnieciskās darbības veicējiem (un ne plašākam saimnieciskās darbības veicēju lokam), kas atbilst Regulas Nr.651/2014 21.panta 5.punktam. **Pieejamais vienas sēklas kapitāla investīcijas apmērs nepārsniedz 250 000 *euro***, savukārt **sākuma kapitāla un izaugsmes kapitāla ieguldījuma apmērs vienā saimnieciskās darbības veicējā ir līdz 15 % no attiecīgā fonda parakstītā kapitāla**, atsevišķos gadījumos (ja tiek sniegts sabiedrības Altum apstiprinājums) finanšu starpniekiem pieļaujot veikt sākuma kapitāla un izaugsmes kapitāla ieguldījumu apmērā, kas pārsniedz minētos 15 %, vienlaikus ievērojot Regulas Nr.651/2014 21.panta 9.punktā noteikto ierobežojumu attiecībā uz maksimāli iespējamo ieguldījuma apmēru. **Sēklas kapitāla, sākuma kapitāla un izaugsmes kapitāla ieguldījumi tiks sniegti dzīvotspējīgu investīciju** **projektu realizēšanai,** tostarpievērojot Regulas Nr.651/2014 21.panta 14.punktu, proti, pieņemot lēmumu par attiecīgā ieguldījuma veikšanu, tiks vērtēts saimnieciskās darbības veicēja produkta / pakalpojuma raksturojums, noieta un rentabilitātes, un finansiālās atdeves potenciāls. Lai nodrošinātu sēklas kapitāla, sākuma kapitāla un izaugsmes kapitāla fondu darbību saskaņā ar riska kapitāla nozares praksi (būtiski fondu ilgtspējai) un neietekmētu finanšu starpnieku investīciju stratēģijas un lēmumu pieņemšanu, noteikumu projekts neparedz noteikt detalizētus kritērijus, saskaņā ar kādiem finanšu starpnieki veic saimnieciskās darbības veicēja projekta dzīvotspējas izvērtējumu. Norādāms, ka atbilstoši riska kapitāla nozares praksei finanšu starpnieks padziļinātu saimnieciskās darbības veicēja un tā projekta dzīvotspējas vērtēšanu var veikt pat vairāku mēnešu garumā (tā piemēram, līdz sešiem mēnešiem izaugsmes kapitāla investīciju gadījumā). Saskaņā ar Regulas Nr.651/2014 21.panta 14.punkta d) apakšpunktu finanšu starpniekam ir jānodrošina arī attiecīgā ieguldījuma (pašu kapitāla un kvazikapitāla ieguldījumam) saimnieciskās darbības veicējā izejas stratēģijas izvērtējums pirms lēmuma pieņemšanas (tā piemēram, ieguldījumi, kas veikti pašu kapitāla vai kvazikapitāla veidā, var tikt realizēti, tos pārdodot saimnieciskās darbības veicēja dalībniekiem, stratēģiskajiem investoriem, citiem ieguldījumu fondiem, institucionālajiem investoriem vai akciju pircējiem publiskās emisijas ietvaros). Riska kapitāla instrumenti nodrošina komercbanku aizdevumiem alternatīvus finansēšanas risinājumus augsta riska dzīvotspējīgu projektu finansēšanai. Lai veicinātu riska kapitāla nozarei atbilstošu jaunu sēklas kapitāla, sākuma kapitāla un izaugsmes kapitāla fondu attīstību, kā arī samazinātu finanšu instrumentu savstarpējo konkurenci, noteikumu projekts ierobežo ieguldījumu veikšanas veidu, to nosakot pašu kapitāla un kvazikapitāla veidā.Lai nodrošinātu uz rezultātiem vērstu sēklas kapitāla, sākuma kapitāla un izaugsmes kapitāla fondu darbību un ievērotu Regulas Nr.480/2014 12.pantā noteikto attiecībā uz vadības maksas noteikšanu finanšu instrumentos, noteikumu projektā tiek ietverti kritēriji, kuriem izpildoties uz 2023.gada 31.decembri finanšu starpnieku vadības maksai tiek piemērots 2% samazinājums, un tie ir šādi:1. finanšu starpnieka pārvaldītā katra sēklas kapitāla, sākuma kapitāla un izaugsmes kapitāla fonda finansējuma apguve ir mazāka par 80% (piemērojot šo kritēriju, tiks ņemta vērā arī kapitalizētā finanšu starpnieku maksa un kapitalizētie ieguldījumi saimnieciskās darbības veicējos, tai skaitā no atmaksātā finansējuma);
2. sēklas kapitāla, sākuma kapitāla un izaugsmes kapitāla fondā veikto ieguldījumu saimnieciskās darbības veicējos kopējie zaudējumi (tai skaitā vērtības samazinājums) pārsniedz 30% (piemērojot šo kritēriju, tiks ņemts vērā ieguldījumu, tai skaitā ieguldījumu, kas realizēti līdz 2023.gada 31.decembrim, patiesā vērtība salīdzinājumā ar ieguldījumu sākotnējo vērtību);
3. atbalstīto saimnieciskās darbības veicēju skaits finanšu starpnieka pārvaldītā sēklas kapitāla fondā ir mazāks par 10, sākuma kapitāla fondā – mazāks par 8 un izaugsmes kapitāla fondā – mazāks par 8.

Komandītsabiedrību līgumos tiks paredzēts detalizēts kritēriju definējums, kā arī atrunāta norēķinu kārtība gadījumā, ja izpildīsies kāds no minētajiem kritērijiem. Apzinoties riska kapitāla fondu darbības specifiku un investīciju darījumu augstos riskus, noteikumu projekts nosaka riska kapitāla nozares praksei un darījumu riskiem samērīgus peļņas un zaudējumu sadales principus, kuru piemērošana tiks detalizēti noteikta komandītsabiedrību līgumos. Norādāms, ka, lai nodrošinātu stimulus finanšu starpniekiem veikt kvalitatīvas investīcijas ar finansiālu atdevi, noteikumu projekts tostarp paredz iespējas finanšu starpniekiem gūt papildus peļņu atbilstoši noteikumu projekta 15.3.apakšpunktam (piemērojot šo punktu, tiek ņemts vērā arī “*carried intereset catch-up*”). Noteikumu projektā paredzēto ieguldījumu mērķis ir sekmēt saimnieciskās darbības veicēju izveidi, attīstību un konkurētspēju. Tādēļ, lai neierobežotu saimnieciskās darbības veicēju konkurētspēju un darbību citos perspektīvos ārvalstu tirgos Eiropas Savienībā, kā arī nodrošinātu sēklas kapitāla, sākuma kapitāla un izaugsmes kapitāla fondu darbību saskaņā ar tirgus praksi, noteikumu projekts paredz iespējas veikt ieguldījumus ierobežotā apmērā (25 %) arī tādos saimnieciskās darbības veicējos, kuru primārā saimnieciskās darbības veikšanas vieta ir ārpus Latvijas Republikas Eiropas Savienības dalībvalstīs. Savukārt, lai nodrošinātu būtisku ieguldījumu Latvijas tautsaimniecībā, 75 % no kopējā katra sēklas kapitāla, sākuma kapitāla un izaugsmes kapitāla fondā pieejamā Eiropas Reģionālās attīstības fonda finansējuma tiks veikti tādos saimnieciskās darbības veicējos, kuru primārā saimnieciskās darbības veikšanas vieta ir Latvijas Republikā. Minētie nosacījumi ir izstrādāti saskaņā ar Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20. decembris, Nr. L 347) 70.panta 2.punkta (b) apakšpunktu.Sēklas kapitāla, sākuma kapitāla un izaugsmes kapitāla fondos ir paredzēts atbalstīt kopumā vairāk kā 70 saimnieciskās darbības veicējus un piesaistīt privāto līdzfinansējumu, tai skaitā arī ieguldījumu līmenī, indikatīvi 35 000 000 *euro* apmērā. Ņemot vērā minēto, tiks nodrošināta specifiskā atbalsta mērķa „Palielināt straujas izaugsmes komersantu skaitu” ietvaros riska kapitāla instrumentos definēto rādītāju izpilde (3.1.2.specifiskā atbalsta mērķa „Palielināt straujas izaugsmes komersantu skaitu” 3.1.2.1.pasākuma “Riska kapitāls” ietvaros plānotie rādītāji paredz atbalstu nodrošināt 40 saimnieciskās darbības veicējiem un piesaistīt privāto līdzfinansējumu 22 000 000 *euro* apmērā). Lai nodrošinātu, ka sabiedrībai Altum ir pieejama jebkāda informācija par finanšu starpnieku piešķirto atbalstu saimnieciskās darbības veicējiem, tajā skaitā par minēto rādītāju izpildi, komandītsabiedrību līgumi ar finanšu starpniekiem paredzēs tiesības sabiedrībai Altum pieprasīt no finanšu starpniekiem jebkādu nepieciešamo informāciju par veiktajiem ieguldījumiem sēklas kapitāla, sākuma kapitāla un izaugsmes kapitāla fondos.Regulas Nr.651/2014 58.panta 4.punkts neierobežo riska finansējuma piešķiršanas termiņu, un tam ir jāatbilst komandītsabiedrības līgumā noteiktajam fondu darbības termiņam. Ar mērķi nodrošināt riska kapitāla nozares praksei atbilstošus sēklas kapitāla un sākuma kapitāla, un izaugsmes kapitāla fondu darbības nosacījumus (tostarp neierobežot termiņu turpmāko investīciju veikšanai portfelī esošajos saimnieciskās darbības veicējos), un izvērtējot publiskā finansējuma piešķīrumu fondos, **noteikumu projekts nosaka sēklas kapitāla, sākuma kapitāla un izaugsmes kapitāla fondu darbības termiņu līdz 10 gadiem kopš komandītsabiedrības līguma noslēgšanas brīža.** Veicot investīcijas fonda darbības periodā, finanšu starpniekiem pieņemot lēmumu par atbalsta saimnieciskās darbības veicējiem piešķiršanu, būs jāpiemēro atbalsta piešķiršanas brīdī spēkā esošie valsts atbalsta Ministru kabineta noteikumi. Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto sabiedrība Altum izvērtēs sēklas kapitāla, sākuma kapitāla un izaugsmes kapitāla fondu riskus un sagaidāmos zaudējumus, par kuriem tiks informēta sabiedrības Altum Padome pirms noteikumu projekta apstiprināšanas Ministru kabinetā.Sabiedrības Altum vadības izmaksas par noteikumu projektā paredzētā finanšu instrumenta administrēšanu, kā arī nepieciešamajām darbībām šī instrumenta īstenošanas uzsākšanai tiks finansētas no fondu fondā pieejamā Eiropas Reģionālās attīstības fonda finansējuma. Vadības izmaksas sabiedrībai Altum par minēto finanšu instrumentu ieviešanu un administrēšanu līdz izmaksu attiecināmības termiņa beigām (2023.gada 31.decembrim) veidos kopā indikatīvi 2 482 284 *euro*. Tās tiks noteiktas atbilstoši sabiedrības Altum Programmu pārvaldības izmaksu attiecināšanas metodikai un finansētas saskaņā ar Ministru kabineta 2016.gada 1.marta noteikumiem Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”.  |
| 3. | Projekta izstrādē iesaistītās institūcijas | EM, sabiedrība Altum, Latvijas Riska kapitāla asociācija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Nav identificēts administratīvā sloga palielinājums finanšu starpniekiem, atbalsta gala saņēmējiem (saimnieciskās darbības veicējiem) un fondu vadībā iesaistītajām institūcijām.Noteikumu projekta īstenošanu nodrošinās sabiedrība Altum un publisko iepirkumu procedūras ietvaros izvēlētie finanšu starpnieki, kas dibinās komandītsabiedrības.Noteikumu projekts paredz ietekmi uz tautsaimniecību, jo nodrošina pieejamību riska kapitāla investīcijām saimnieciskās darbības veicējiem to agrīnajā un izaugsmes attīstības stadijā. Noteikumu projekts paredz ietekmi uz riska kapitāla nozares attīstību, jo ievieš tirgū jaunus dalībniekus. |
| 3. | Administratīvo izmaksu monetārs novērtējums | Sabiedrībai Altum vadības izmaksas tiks finansētas atbilstoši Regulas Nr. 1303/2013 42.pantam.  |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Regula Nr.651/2014;
2. Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006;
3. Regula Nr. 1303/2013;
4. Regula Nr. 480/2014.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības: 1) Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187); 2) Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20.decembris, Nr. L 347); 3) Eiropas Parlamenta un Padomes 2013. gada 17. decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 (Eiropas Savienības Oficiālais Vēstnesis, 2013.gada 20.decembris, Nr. L 347);4) Komisijas 2014.gada 3.marta Deleģētā Regula (ES) Nr.480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014.gada 13.maijs, L 138). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 2.panta 72.punkts | Noteikumu projekta 5.punkts | *Ieviesta pilnībā* | *Neparedz stingrākas prasības* |
| Regulas Nr.480/2014 7.pants | Noteikumu projekta 7.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 18.punkts | Noteikumu projekta 9.punkts | *Ieviesta pilnībā* | *Neparedz stingrākas prasības* |
| Regulas Nr.1303/20134.pielikuma 1.punkts | Noteikumu projekta 11.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 2.punkts | Noteikumu projekta 12.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 15.punkta c) apakšpunkts  | Noteikumu projekta 13.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 14.punkta a) un b) apakšpunkts un 15.punkts | Noteikumu projekta 14.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 6.punkts | Noteikumu projekta 17.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.pants | Noteikumu projekta 18.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 14.punkta c) un d) apakšpunkts | Noteikumu projekta 19.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 5.punkts un 1.pielikums | Noteikumu projekta 20. punkts | *Ieviesta pilnībā* | *Neparedz stingrākas prasības* |
| Regulas Nr.1303/2013 37.panta 5. un 10.punkts | Noteikumu projekta 21.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 18.punkts un 1.panta 4.punkta c) apakšpunkts | Noteikumu projekta 22.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 75.punkts | Noteikumu projekta 22.5.apakšpunkts | *Ieviesta pilnībā* | *Neparedz stingrākas prasības* |
| Regulas Nr.1303.2013 70.panta 2.punkta b) apakšpunkts | Noteikumu projekta 23.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 66. un 74.punkts | Noteikumu projekta 24.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 10.punkts | Noteikumu projekta 25.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 75.punkts | Noteikumu projekta 25.3.apakšpunkts | *Ieviesta pilnībā* | *Neparedz stingrākas prasības* |
|  Regulas Nr.651/2014 1.pielikuma 3.panta 3.punkts | Noteikumu projekta 26.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 58.panta 4.punkts | Noteikumu projekta 27.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 1.panta 2.punkta c) un d) apakšpunkts | Noteikumu projekta 28.1.apakšpunkts | *Ieviesta pilnībā* | *Neparedz stingrākas prasības* |
| Regulas Nr.651/2014 1.panta 3.punkta c) un d) apakšpunkts | Noteikumu projekta 28.2.apakšpunkts | *Ieviesta pilnībā* | *Neparedz stingrākas prasības* |
| Regulas Nr.1303/2013 3.panta 3.punkta a), b), c) un e) apakšpunkts | Noteikumu projekta 28.3.apakšpunkts | *Ieviesta pilnībā* | *Neparedz stingrākas prasības* |
| Regulas Nr.651/2014 1.panta 3.punkts | Noteikumu projekta 29.punkts | *Ieviesta pilnībā* | *Neparedz stingrākas prasības* |
| Regulas Nr.1303/2013 69.panta 3.punkta b) apakšpunkts | Noteikumu projekta 30.punkts | *Ieviesta pilnībā* | *Neparedz stingrākas prasības* |
| Regulas 651/2014 21.panta 10.punkta a) apakšpunkts | Noteikumu projekta 33.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 9.punkts | Noteikumu projekts 35.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 11.punkts | Noteikumu projekta 37.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 9.punkts | Noteikumu projekta 39.punkts | *Ieviesta pilnībā*  | *Neparedz stingrākas prasības* |
| Regulas Nr.651/2014 21.panta 11.punkts | Noteikumu projekta 41.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.pants | Noteikumu projekta 42.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 9.punkts | Noteikumu projekta 43.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 12.pants | Noteikumu projekta 45.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 12.pants | Noteikumu projekta 46.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 9.panta 1., 2. punkts | Noteikumu projekta 47.punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.651/2014 rīcības brīvību neparedz. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas Nr.651/2014 11.pantu Eiropas Komisijai 20 darba dienu laikā pēc šī noteikumu projekta spēkā stāšanās ir jānosūta kopsavilkuma informācija par šo atbalsta pasākumu. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas, veicot finanšu starpnieku atlasi publisko iepirkumu procedūras ietvaros, EM un sabiedrība Altum nodrošinās informēšanas pasākumus.  |
| 2. | Sabiedrības līdzdalība projekta izstrādē | Tirgus nepilnību analīzes izstrādes gaitā tika nodrošināta komunikācija, tajā skaitā organizētas tikšanās, ar nozares pārstāvjiem, tajā skaitā Latvijas Komercbanku asociāciju, Latvijas Riska kapitāla asociāciju, Latvijas Tirdzniecības un rūpniecības kameru, Latvijas Pašvaldību savienību un Latvijas Darba devēju konfederāciju. |
| 3. | Sabiedrības līdzdalības rezultāti | Izstrādāti šādi dokumenti1. Tirgus nepilnību analīze finanšu pieejamības jomā;
2. Sēklas kapitāla, sākuma kapitāla un izaugsmes kapitāla fondu ieviešanas nosacījumi.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas III un IV sadaļa – noteikumu projekts šo jomu neskar.

Ministru prezidenta biedra,

ekonomikas ministra pienākumu izpildītājs -

Iekšlietu ministrs                                                                                                 R. Kozlovskis

Vīza:

Valsts sekretāra pienākumu izpildītājs,

Valsts sekretāra vietnieks R.Aleksejenko

07.07.2016. 15:25

3963

Nicmane

Tel.: 67013203

e-pasts: agita.nicmane@em.gov.lv